Author: ilina
Last saved by: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №7
от заседание на Комисия ”Публична комуникация” на ВСС,
проведено на 11.02.2014 г.

Днес, 11.02.2014 г. (вторник) от 13,00 часа се проведе заседание на комисия “Публична комуникация” на Висшия съдебен съвет, в състав: 

ПРЕДСЕДАТЕЛ:	Магдалена Лазарова 
ЧЛЕНОВЕ:	Каролина Неделчева
				Соня Найденова
				Даниела Костова 
				Калин Калпакчиев - отсъства

На заседанието присъства Светла Иванова, директор на дирекция „Публична комуникация и протокол” в АВСС, и Ваня Панагонова, началник-отдел дирекция „Протокол”. 

1. ОТНОСНО:. Извлечение от протокол №4/29.01.2014 г. на Висшия съдебен съвет относно изготвяне на Годишна програма за дейността на ВСС за 2014 г., съобразена с изводите и препоръките в Доклада на Европейската комисия относно напредъка на България по Механизма за сътрудничество и проверка.

След като се запозна с препоръките в Доклада на Европейската комисия относно напредъка на България по Механизма за сътрудничество и проверка в частта, касаеща дейността на Комисия „Публична комуникация”
КОМИСИЯ “ПУБЛИЧНА КОМУНИКАЦИЯ”
Р Е Ш И:

1.1. Не се налага актуализация на Годишната програма на Комисия „Публична комуникация”, тъй като поставените проблеми, вече са залегнали в Годишната програма за 2014 г. на  Комисия „Публична комуникация”. 
1.2. Извлечение от протокола по т. 1.1. да се изпрати на представляващия Висшия съдебен съвет.  

2. ОТНОСНО: Анализ на Кампания „Ден на отворените врати”, проведена през 2013 г. в органите на съдебната власт. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1. Приема за сведение Анализ на Кампания „Ден на отворените врати” в , проведена през 2013 г. в органите на съдебната власт.  
2.2. Изпраща същият на всички постоянни комисии на ВСС и на административните ръководители на органите на съдебната власт, за запознаване.  
2.3. Анализът да се публикува на интернет страницата на Висшия съдебен съвет в раздел „Пресцентър”, секция „Дни на отворените врати в органите на съдебната власт”. 

3. ОТНОСНО:  (Отложена с решение на КПК  по протокол №5/04.02.2014 г.).
Обсъждане на Доклад на Европейския съюз за борбата с корупцията от               3 февруари 2014 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

3. 1. Възлага на Дирекция „Международна дейност” да изготви сравнителен анализ на данните за отделните държави по критериите, предмет на изследване в Доклада на Европейския съюз за борбата с корупцията от                    3 февруари 2014 г. 
3.2. Сравнителният анализ да се предостави на Комисия „Публична комуникация”, за запознаване. 

4. ОТНОСНО: Извлечение от протокол №5/03.02.3024 г. на Комисия по правни въпроси относно обхвата и структурата на Годишния доклад на Висшия съдебен съвет за 2013 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

4.1. Приема за сведение Извлечение от протокол №5/03.02.3024 г. на Комисия по правни въпроси относно обхвата и структурата на Годишния доклад на Висшия съдебен съвет за 2013 г.

5. ОТНОСНО: Извлечение от протокол №5/05.02.2014 г. на комисия „Бюджет и финанси” относно доклад на Силвия Илиева – и.д. главен секретар на Висшия съдебен съвет. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

5. Изпраща на членовете на Комисия „Бюджет и финанси”, Комисия „Съдебна администрация” и Комисията по професионална квалификация, информационни технологии и статистика извадка от протокол №40 от заседание на Комисия „Публична комуникация”, проведено на 18 ноември 2013 г., за запознаване преди съвместното заседание на 12 февруари 2014 г. на четирите комисии. 

6. ОТНОСНО: Седмичен бюлетин за дейността на ВСС 03.02. – 07.02.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

6.1.  ОДОБРЯВА Седмичния бюлетин за дейността на Висшия съдебен съвет  за периода 03.02 – 07.02.2014 г.
6.2. СЕДМИЧНИЯТ бюлетин за дейността на Висшия съдебен съвет за периода 03.02. – 07.02.2014 г. да се публикува на интернет-страницата на Висшия съдебен съвет в раздел „Пресцентър”. 

7. ОТНОСНО: Информация за публикации в медиите, свързани с дейността на Висшия съдебен съвет 29.01.2013 г. – 04.02.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

7.1. След обсъждане, приема за сведение, Информация за публикации в медиите, свързани с дейността на Висшия съдебен съвет 29.01.2013 г. – 04.02.2014 г.
Допълнителни точки

Д-1. ОТНОСНО:  Покана от Германската фондация за международно правно сътрудничество в областта „Информационна политика на съдебната система” за посещение на членове на Комисия „Публична комуникация” в Северен Рейн, Вестфалия в периода 31 март – 5 април 2014 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

1.1. ОПРЕДЕЛЯ Магдалена Лазарова, председател на Комисия „Публична комуникация”, Каролина Неделчева, член на Комисия „Публична комуникация” и Светла Иванова, директор на Дирекция „Публична комуникация и протокол” за участие в посещението по покана на Германската фондация за международно правно сътрудничество в областта „Информационна политика на съдебната система” в Северен Рейн, Вестфалия в периода 31 март – 5 април 2014 г. 
1.2. ИЗПРАЩА извлечение от протокола по т. 1.1, ведно с поканата, на дирекция „Международна дейност”, по компетентност. 

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: (П)
МАГДАЛЕНА ЛАЗАРОВА

Директор дирекция 
„Публична комуникация и протокол” АВСС:
Светла Иванова ..............................................

Началник-отдел”Протокол”
Ваня Панагонова............................................

Технически сътрудник:
Илина Йосифова...........................................